आयातित वस्तुओं पर निर्भरता कम करके कैसे आत्मनिर्भर बना जाय इसके लिये भारतीय सरकार को संयुक्त राज्य अमेरिका से सबक लेने की जरुरत है जिसने अपनी उर्जा जरूरतों विशेषकर पेट्रोलियम की कमी को पूरा करने के लिये शेल टेक्नोलॉजी का सहारा लिया। आज अमेरिका की तेल आवश्यकता का 50 प्रतिशत शेल तेल से पूरा होता है। वहीँ दूसरी तरफ चीन ने अपने बंजर और निरुपयोगी विशाल रेगिस्तानी क्षेत्रों में पेट्रोलियम सहित दूसरे कई खनिजों की खोज करके उनका दोहन आरम्भ कर दिया है।